Viljandi 26.05.2025 nr 14-12/25/30-1

**Väikehanke „Tarvastu Gümnaasiumi keedukatel“ hanketeade**

Viljandi Vallavalitsus (edaspidi Hankija) kutsub Teie ettevõtet esitama pakkumust Viljandi vallas Mustla alevikus asuvale Tarvastu Gümnaasiumile 100 liitrise netomahuga keedukatla ostmiseks.

1. **Üldist**
   1. Väikehanke eesmärgiks on Tarvastu Gümnaasiumile 100 liitrise mahtuvusega keedukatla ostmine koos paigaldusega.
   2. Iga viidet, mille Hankija teeb käesolevas dokumendis või mõnes muus hanke alusdokumendis mõnele riigihangete seaduse § 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, loetakse täiendatuks märkega „või sellega samaväärne".
   3. Müüja garanteerib, et katla remonttöid teostatakse Eestis ja ta peab tagama maksimaalselt 3 tööpäevase reageerimisaja alates rikkest teatamisest. Vajadusel peab olema tagatud ka asendusseade või ajutine lahendus, kui remont kestab pikemalt.
   4. Müüja peab peale lepingu sõlmimist 7 päeva jooksul esitama katla tehnilise joonise ja paigaldusjoonise kommunikatsioonide ehitamiseks.
2. **Tehniline kirjeldus**

Tehnilised nõuded pakutavale keedukatlale:

* 1. pakutav katel peab vastama CE märgisele;
  2. katlal peab olema üleni roostevaba terasest konstruktsioon ja katla sisepind happekindlast terasest, tarvikud roostevabast terasest;
  3. katla küttekehaks peab olema elekter;
  4. katlal peab olema ohutusklapp, alarõhu- ja ülerõhuklapp;
  5. katel peab tema asukoha mugavaks muutmiseks olema oma jalgadel või alusel;
  6. katla netomaht peab olema 100 liitrit;
  7. katlal peab olema täituvuse mahunäidik;
  8. katel peab tema tühjendamiseks olema automaatikaga kallutatav;
  9. katel peab olema varustatud segajaga, mille otsikud on ilma tööriistadeta eemaldatavad ja lihtsasti pestavad;
  10. katla kaane avamisel peab segamisfunktsioon automaatselt peatuma;
  11. katlal peab olema kahesuunaline automaatse segamissuuna vahetusega segaja, mille kiirust on võimalik reguleerida järgmiselt:
      1. minimaalne kiirus peab olema 20 p/min või madalam;
      2. maksimaalne segamiskiirus peab olema 60 p/min või rohkem;
  12. katlal peab olema temperatuuri juhtimine minimaalselt 3 0C täpsusega ning veetaseme kontrollfunktsioon koos aurusärgi ja katla automaatse täitmisega;
  13. katlal peab olema elektrooniline puutetundlik juhtpaneel, mis on kaitstud väliste löökide ning katlast tõusva auru eest;
  14. katla elektroonilise juhtpaneeli abil peab olema võimalik seadistada pesuprogramme, toidu temperatuuri juhtimine, katla automaatne veega täitmine, sujuva kiirusemuutmisega segamistoimingud, kallutustoimingu juhtimine;
  15. katlal peab olema taimer funktsioonidega: katla käivitamise ajastamine, keeduaeg, soojushoidmise funktsioon, kuumutamise juhtimine, segamise juhtimine
  16. katla erakorralise seiskamiseks peab katlal olema stopp nupp/lüliti;
  17. katla varustusse peab kuuluma vähemalt käsidušš ja sõelaplaat ning vahustamisrest;
  18. automaatne jahutufunktsioon;
  19. keedukatla pesemiseks vajalikud vahendid, sh pesulaba;
  20. tühjenduskraanid.

1. **Tarneaeg ja tasumise kord**
   1. Keedukatla tarneaeg on 2 kuud lepingu sõlmimisest.
   2. Katla eest tasumine toimub ühes osas, peale Töö üleandmise ja vastuvõtmise akti allkirjastamist.
   3. Müüja võib esitada masinloetava e-arve tehtud Töö kohta pärast Töö üleandmise ja vastuvõtmise akti allkirjastamist Tellija poolt (maksetähtajaga vähemalt 14 kalendripäeva).
2. **Nõuded pakkumusele**
   1. Pakkumus tuleb esitada Vorm 1 „Pakkumuse maksumus ja kinnitused“ toodud sisu kohaselt digitaalselt allkirjastatuna.
   2. Pakkumus peab sisaldama keedukatla transporti ja paigaldamist aadressile: Kevade 2a, 69701 Mustla, Viljandi vald, Viljandimaa.
   3. Pakkumus peab sisaldama esmast personali koolitust.
   4. Pakkumus peab olema jõus vähemalt 30 päeva.
   5. Pakutava keedukatla garantiiperiood peab olema vähemalt 1 (üks) aasta.
3. **Nõuded Pakkujale**
   1. Pakkuja peab olema registreeritud Äriregistris (<https://ariregister.rik.ee>).
   2. Pakkujal ei tohi olla riiklikku maksu või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab Pakkuja, kellel nimetatud asjaolu esineb.
   3. Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankroti- või likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.
   4. Pakkujat ei tohi olla karistatud maksualaste süütegude eest.
4. **Pakkumuse esitamise tähtpäev**
   1. Pakkumus tuleb esitada e-posti aadressile [**hanked@viljandivald.ee**](mailto:hanked@viljandivald.ee).
   2. Pakkumuse esitamise hilisem tähtaeg on **03. juuni 2025 kell 10:00.**
   3. Pakkumused avatakse ühe tunni jooksul peale pakkumuste esitamise tähtaega.
5. **Info ja teabevahetus**

Täiendavat informatsiooni ja selgitusi saab kirjalikult esitades küsimusi e-posti aadressile [erki.heinaste@viljandivald.ee](mailto:erki.heinaste@viljandivald.ee). Küsimustele vastamine hiljemalt 2 tööpäeva jooksul.

1. **Hankemenetluse kord**
   1. Hankija kontrollib ja hindab pakkumuse vastavust käesoleva hanketeate punktis 3 toodud tingimustele.
   2. Hankija kontrollib Pakkuja vastavust käesoleva hanketeate punktis 4 kirjeldatud kriteeriumitele ja teeb otsuse Pakkuja kvalifitseerimise kohta.
   3. Pakkumuste hindamiskriteerium: vähim on parim.
   4. Hankijal on õigus küsida Pakkujatelt täiendavat selgitust või tõendeid käesolevas hanketeates toodud asjaolude kohta.
   5. Hankija edastab pakkumiste avamise info Pakkujatele peale pakkumuste avamist hiljemalt kolme tööpäeva jooksul e-postiga.
   6. Hankijal on õigus piisava konkurentsi puudumisel kõik pakkumused tagasi lükata, kui esitatud pakkumuste arv on väiksem kui kaks või kui kõigi vastavaks tunnistatud pakkumuste maksumused ületavad eelarves planeeritud vahendeid või muul põhjendatud juhul.
   7. Eduka pakkujaga sõlmitakse müügileping
2. **Lisad**

Käesoleva hanketeate juurde on lisatud järgnevad lisad:

Lisa 1 – Müügileping;

Vorm 1 - Pakkumuse maksumus ja kinnitused.